+-----------------------------------------------------------------------+
| 3. ลักษณะการประกอบธุรกิจ                                                 |
+-----------------------------------------------------------------------+

ประวัติความเป็นมาของบริษัทฯ 

บมจ. ทรู คอร์ปอเรชั่น เป็นหนึ่งในแบรนด์ที่แข็งแกร่งและได้รับการยอมรับมากที่สุดในประเทศ
โดยเป็นผู้ให้บริการสื่อสารโทรคมนาคมครบวงจร ด้วยจำนวนผู้ใช้บริการกว่า 21
ล้านรายทั่วประเทศ

ความแข็งแกร่งของทรู เป็นผลจากยุทธศาสตร์คอนเวอร์เจนซ์ที่สามารถมอบความคุ้มค่าและ
สิทธิประโยชน์แก่ผู้ใช้บริการ ด้วยการผสมผสานประสิทธิภาพของโครงข่าย
ความหลากหลายของผลิตภัณฑ์และบริการต่างๆ ภายในกลุ่ม ทั้งนี้ ธุรกิจหลัก 5 ธุรกิจของทรู
ประกอบด้วย ทรูมูฟ ผู้ให้บริการโทรศัพท์เคลื่อนที่รายใหญ่อันดับที่สามของประเทศ ทรูออนไลน์
ผู้ให้บริการบรอดแบนด์และโทรศัพท์พื้นฐานรายใหญ่ที่สุดในเขตกรุงเทพมหานครและปริมณฑล
นอกจากนี้ ยังเป็นผู้นำบริการโครงข่ายข้อมูลของประเทศ และเป็น
ผู้ให้บริการที่มีเครือข่าย Wi-Fi ที่ใหญ่ที่สุดในประเทศไทย ทรูวิชั่นส์
ผู้ให้บริการโทรทัศน์ระบบบอกรับเป็นสมาชิกทั่วประเทศรายเดียวของประเทศ ทรูมันนี่
ผู้ให้บริการธุรกรรมทางการเงินผ่านระบบออนไลน์ ประกอบด้วย บริการชำระค่าสินค้า
รวมทั้งบริการจอง-จ่ายสินค้าและบริการต่างๆ อย่างหลากหลาย และ
ทรูไลฟ์ ผู้ให้บริการดิจิตอลคอนเท้นต์ และบริการอื่นๆ ตอบสนองไลฟ์สไตล์ผู้บริโภค รวมทั้ง
ธุรกิจทรูคอฟฟี่ ซึ่งเป็นเครือข่ายร้านกาแฟของทรู
และแหล่งรวมสินค้าและบริการคอนเวอร์เจนซ์ของกลุ่ม

กลุ่มทรูรายงานผลประกอบการด้านการเงินโดยแบ่งออกเป็น 3 กลุ่มธุรกิจ คือ ทรูมูฟ
ทรูออนไลน์ และ ทรูวิชั่นส์ โดยผลประกอบการด้านการเงินของทรูมันนี่และทรูไลฟ์
ถือเป็นส่วนหนึ่งของ
ทรูออนไลน์

กลุ่มทรูมีความมุ่งมั่นสนับสนุนการพัฒนาประเทศด้วยนวัตกรรมและเทคโนโลยี
รวมทั้งมีส่วนในการลดความเหลื่อมล้ำทางเทคโนโลยี และการสร้างสังคมแห่งการเรียนรู้อย่างยั่งยืน
ด้วยการพลิกโฉมการสื่อสารด้านข้อมูลข่าวสาร (Digital Revolution)
ให้ทุกครัวเรือนในประเทศ และเยาวชนของชาติ
มีโอกาสเข้าถึงข้อมูลข่าวสารและแหล่งความรู้ได้ทั่วถึง
แนวทางการดำเนินธุรกิจของทรูมาจากวัฒนธรรมองค์กร 4 ประการ ประกอบด้วย เชื่อถือได้
สร้างสรรค์ เอาใจใส่ กล้าคิดกล้าทำ โดยมีเป้าหมายเพิ่มคุณค่าแก่ผู้ถือหุ้น ลูกค้า
องค์กร สังคมและพนักงานเป็นสำคัญ

ยุทธศาสตร์คอนเวอร์เจนซ์ทำให้กลุ่มทรูสามารถเป็นทางเลือกให้กับลูกค้าไลฟ์สไตล์ต่างๆ
ด้วยการผสมผสานบริการภายในกลุ่มเสริมความแข็งแกร่งในการบริการติดต่อสื่อสารและโซลูชั่นได้ตรงตามความต้องการของลูกค้าแต่ละกลุ่ม
ทำให้สามารถเพิ่มยอดผู้ใช้บริการและสร้างความผูกพันกับบริการต่างๆ ของกลุ่มทรู นอกจากนี้
แพ็คเกจบริการบรอดแบนด์ร่วมกับทรูมูฟหรือทรูวิชั่นส์ และแพ็คเกจระหว่างทรูวิชั่นส์และทรูมูฟ
ได้รับการตอบรับและประสบความสำเร็จอย่างสูง
ในขณะที่บริการดิจิตอลคอนเท้นต์และบริการพาณิชย์อิเล็กทรอนิกส์
มีส่วนสำคัญช่วยเพิ่มคุณค่าให้กับบริการต่างๆ ภายในกลุ่ม

กลุ่มทรูได้รับการสนับสนุนจากเครือเจริญโภคภัณฑ์ (ซีพี)
กลุ่มธุรกิจด้านการเกษตรครบวงจรที่ใหญ่ที่สุดในภูมิภาคเอเชีย ซึ่งถือหุ้นทรูในสัดส่วนร้อยละ 58.2
ของทุนจดทะเบียนที่เรียกชำระแล้วทั้งสิ้น 77,757 ล้านบาท ณ วันที่ 15 มีนาคม 2553

ในสิ้นปี 2552 กลุ่มบริษัททรูมีรายได้รวม 63 พันล้านบาท (รวมค่าเชื่อมโยงโครงข่าย)
และมีการลงทุนในโครงสร้างพื้นฐานประมาณ 2 แสนล้านบาท โดยมีพนักงานประจำทั้งสิ้น 14,641
คน

ธุรกิจของบริษัทฯ 

บริษัทฯ ก่อตั้งขึ้นครั้งแรกในเดือนพฤศจิกายน 2533
ในฐานะผู้ให้บริการโทรศัพท์พื้นฐานภายใต้สัญญาร่วมการงานและร่วมลงทุนกับบริษัท ทีโอที จำกัด
(มหาชน) (“ทีโอที”) โดยให้บริษัทฯ เป็นผู้ดำเนินการลงทุน จัดหา และติดตั้งควบคุม
ตลอดจนซ่อมบำรุงและรักษาอุปกรณ์ในระบบสำหรับการขยายบริการโทรศัพท์จำนวน 2.6
ล้านเลขหมาย ในเขตกรุงเทพมหานครและปริมณฑล เป็นระยะเวลา 25 ปี
โดยจะสิ้นสุดสัญญาในเดือนตุลาคม 2560

ในปี 2536 บริษัทฯ ได้เปลี่ยนสถานะเป็นบริษัทมหาชน
และเข้าจดทะเบียนในตลาดหลักทรัพย์แห่งประเทศไทยในชื่อ บริษัท เทเลคอมเอเชีย คอร์ปอเรชั่น
จำกัด (มหาชน) ในเดือนธันวาคม 2536
มีชื่อย่อหลักทรัพย์ว่า “TA” ในเดือนเมษายน 2547 บริษัทฯ
ได้มีการปรับเปลี่ยนภาพลักษณ์ภายใต้แบรนด์ทรู และได้เปลี่ยนชื่อบริษัทฯ มาเป็น บริษัท ทรู
คอร์ปอเรชั่น จำกัด (มหาชน) มีชื่อย่อหลักทรัพย์ว่า “TRUE”

นอกเหนือจากการให้บริการโทรศัพท์พื้นฐาน และบริการเสริมต่างๆ
ซึ่งรวมถึงบริการโทรศัพท์สาธารณะและบริการอื่นๆ เพิ่มเติม ในปี 2542 บริษัทฯ
ได้เปิดให้บริการโทรศัพท์พื้นฐานพกพา WE PCT และในปี 2544 บริษัทฯ (ผ่านบริษัทย่อย)
ได้เปิดให้บริการโครงข่ายข้อมูลความเร็วสูง ซึ่งประกอบด้วยบริการ ADSL และบริการ Cable
Modem และในปี 2546 ได้เปิดให้บริการอินเทอร์เน็ตความเร็วสูงแบบ
ไร้สายหรือบริการ Wi-Fi ต่อมาในปี 2550
บริษัทย่อยได้เปิดให้บริการโครงข่ายอินเทอร์เน็ตระหว่างประเทศ (International Internet
Gateway) และได้เปิดให้บริการโครงข่ายข้อมูลระหว่างประเทศ (International Data
Gateway) และบริการโทรศัพท์ทางไกลระหว่างประเทศ ในปี 2551 นอกจากนี้ ในปี 2552 ทรู
อินเทอร์เน็ต เกตเวย์ (ปัจจุบันเรียก ทรู อินเตอร์เนชั่นแนล เกตเวย์)
ซึ่งเป็นหนึ่งในบริษัทย่อยของทรู เป็นบริษัทเอกชนรายแรก
ที่ได้รับใบอนุญาตจากคณะกรรมการกิจการโทรคมนาคมแห่งชาติ หรือ กทช.
เพื่อให้บริการผ่านโครงข่ายเคเบิลใยแก้วใต้น้ำ

ในเดือนตุลาคม 2544 บริษัทฯ ได้เข้าถือหุ้น ในบริษัท กรุงเทพ อินเตอร์เทเลเทค จำกัด
(มหาชน) หรือ “BITCO” (ซึ่งเป็นบริษัทที่ถือหุ้นในบริษัท ทีเอ ออเร้นจ์ จำกัด) ในอัตราร้อยละ
41.1 ซึ่งนับเป็นการ
เริ่มเข้าสู่ธุรกิจโทรศัพท์เคลื่อนที่ ทั้งนี้ ทีเอ ออเร้นจ์ได้เปิดให้บริการอย่างเต็มที่ในเดือนมีนาคม
2545 และ
ได้เปลี่ยนชื่อเป็น “ทรูมูฟ” เมื่อต้นปี 2549 บริษัทฯ ได้เพิ่มสัดส่วนการถือหุ้นใน BITCO
มากขึ้นตามลำดับ
ณ วันที่ 31 ธันวาคม 2549 บริษัทฯ มีสัดส่วนการถือหุ้นใน BITCO คิดเป็นร้อยละ 93.4
ต่อมาในเดือนธันวาคม 2550 เครือเจริญโภคภัณฑ์ หรือ ซีพี สนับสนุนธุรกิจทรูมูฟ
ผ่านวิธีการซื้อหุ้นเพิ่มทุนของ BITCO ทำให้สัดส่วนการถือหุ้นของบริษัทฯ ใน BITCO
ลดลงเป็นอัตราร้อยละ 75.3 ในขณะที่ซีพีมีสัดส่วนการ
ถือหุ้นใน BITCO เพิ่มขึ้นเป็นอัตราร้อยละ 23.9 ซึ่งต่อมาในปี 2552 บริษัทฯ
ได้ซื้อหุ้นดังกล่าวจากซีพี
รวมทั้งได้เพิ่มทุนใน BITCO อีกจำนวน 2.6 พันล้านบาท ทำให้สัดส่วนการถือหุ้นของบริษัทฯ ใน
BITCO
เพิ่มขึ้นเป็นอัตราร้อยละ 98.9

ในเดือนมกราคม 2549 บริษัทฯ ได้เข้าซื้อหุ้น ยูบีซี จาก MIH ทั้งหมด
และต่อมาได้ดำเนินการเข้าซื้อหุ้นสามัญจากรายย่อย (Tender Offer) ทำให้บริษัทฯ
มีสัดส่วนการถือหุ้นทางอ้อมในยูบีซี ร้อยละ 91.8
ภายหลังการเข้าซื้อหุ้นจากผู้ถือหุ้นรายย่อย เสร็จสิ้นในเดือนมีนาคม 2549 ทั้งนี้
ยูบีซีได้เปลี่ยนชื่อเป็นทรูวิชั่นส์ เมื่อต้นปี 2550

บริษัท ทรู มันนี่ จำกัด ก่อตั้งขึ้นเมื่อวันที่ 15 ธันวาคม 2546
เพื่อให้บริการธุรกรรมทางการเงินแบบออนไลน์สำหรับกลุ่มทรู ในเดือนมิถุนายน 2552 บริษัท ทรู
มันนี่ จำกัด ได้รับใบอนุญาตจาก
คณะกรรมการธุรกรรมทางอิเล็กทรอนิกส์ ให้เป็นผู้ให้บริการชำระเงินทางอิเล็กทรอนิกส์
เป็นระยะเวลา 10 ปี

ทรูไลฟ์ เป็นกลุ่มธุรกิจบริการดิจิตอลคอนเท้นต์ ประกอบด้วยบริษัท ทรู ดิจิตอล เอ็นเตอร์เทนเม้นท์
จำกัด ซึ่งเป็นบริษัทที่ทรูถือหุ้นโดยตรงทั้งหมด และบริษัท เอ็นซี ทรู จำกัด ซึ่งเป็นบริษัทร่วมลงทุนกับ
บริษัท เอ็นซี ซอฟต์ จำกัด หนึ่งในผู้พัฒนาและผลิตเกมออนไลน์ที่ใหญ่ที่สุดของประเทศเกาหลี
นอกจากนี้ บริษัท ทรู ดิจิตอล เอ็นเตอร์เทนเม้นท์ จำกัด ร่วมเป็นพันธมิตรทางธุรกิจ กับบริษัท
ดราก้อนฟลาย จีเอฟ จำกัด ซึ่งเป็นผู้พัฒนาเกมออนไลน์ชั้นนำในเกาหลี เปิดตัวเกม “สเปเชียล
ฟอร์ซ” ในปี 2549 ซึ่งต่อมาติดอันดับหนึ่งของเกมออนไลน์ประเภท Casual ต่อเนื่องเป็นเวลา 3
ปี จนถึงปัจจุบัน นอกเหนือจากเกมออนไลน์ ทรูไลฟ์ยังให้บริการดิจิตอลคอนเท้นต์ต่างๆ อาทิ
บริการดาวน์โหลดเพลง เว็บพอร์ทัล และสื่อสิ่งพิมพ์ต่างๆ ทั้งนี้ ในเดือนมิถุนายน 2552 ทรูเปิด ทรู
แอพ เซ็นเตอร์ (True App Center)
สถาบันศูนย์กลางการศึกษาเพื่อสร้างนักพัฒนาแอพพลิเคชั่นบนมือถือ
เพื่อเสริมสร้างการพัฒนาคอนเท้นต์และเพิ่มรายได้จากบริการที่ไม่ใช่เสียง

พัฒนาการสำคัญในปี 2552

กลุ่มทรู

 กุมภาพันธ์: ทรูเสนอขายหุ้นสามัญใหม่ให้แก่ผู้ถือหุ้นเดิมตามสัดส่วนการถือหุ้น (Rights
Offering) โดยสามารถระดมทุนได้เป็นจำนวนเงินประมาณ 6,381 ล้านบาท
และได้รับการสนับสนุนอย่างดียิ่งจากเครือเจริญโภคภัณฑ์ ซึ่งเป็นผู้ถือหุ้นรายใหญ่
การเสนอขายหุ้นสามัญใหม่ให้แก่ผู้ถือหุ้นเดิมตามสัดส่วนการถือหุ้นดังกล่าว กำหนดไว้เป็นจำนวน
10,000 ล้านหุ้น ที่ราคาเสนอขาย 1.95 บาทต่อหุ้น และกำหนดอัตราส่วนการใช้สิทธิจองซื้อหุ้น 1
หุ้นเดิม ต่อ 2.22 หุ้นใหม่ การเพิ่มทุนในครั้งนี้
ช่วยเสริมสร้างความแข็งแกร่งทางการเงินให้กับกลุ่มทรู
และเตรียมความพร้อมเพื่อรองรับศักยภาพในการเติบโตทางธุรกิจจากเทคโนโลยีใหม่ๆ อาทิ 3G
เป็นต้น

 เมษายน: ทรูออกหุ้นกู้มีประกันอายุ 5 ปี อัตราดอกเบี้ยคงที่ร้อยละ 6.50 ต่อปี
หุ้นกู้ดังกล่าวได้รับการตอบรับอย่างดียิ่ง มีประชาชนทั่วไปให้ความสนใจลงทุนเป็นมูลค่าทั้งสิ้น 6,183
ล้านบาท

 มิถุนายน: จากสถานภาพทางการเงินของกลุ่มที่แข็งแกร่งมากขึ้น และผลประกอบการของทรูมูฟที่
ปรับตัวดีขึ้นต่อเนื่อง ตั้งแต่กลางปี 2551 เป็นต้นมา ทำให้ทรูสามารถซื้อคืนหุ้นบริษัท BITCO
(บริษัทแม่ของทรูมูฟ) จำนวน 6 พันล้านหุ้น คิดเป็นมูลค่าทั้งสิ้น 3.5 พันล้านบาท
จากเครือเจริญโภคภัณฑ์ หรือ
ซีพี ตามมติที่ประชุมสามัญผู้ถือหุ้นในเดือนเมษายน 2551 ที่อนุมัติให้ซื้อคืนหุ้นดังกล่าว ซึ่งทำให้ทรู
มีสัดส่วนการถือหุ้นในทรูมูฟเพิ่มขึ้นเป็นร้อยละ 98.9

 สิงหาคม: ทรูออกหุ้นกู้มีประกันอายุ 5 ปี 5 เดือน อัตราดอกเบี้ยคงที่ร้อยละ 6.70 ต่อปี
โดยสามารถจำหน่ายหุ้นได้เต็มจำนวน เนื่องจากมีผู้ให้ความสนใจลงทุนเป็นมูลค่ารวมทั้งสิ้น 7,000
ล้านบาท
ความสำเร็จจากการออกหุ้นกู้ใหม่ดังกล่าว สำหรับทรูออนไลน์ในครั้งนี้
ทำให้ทรูมุ่งเสริมสร้างความแข็งแกร่งทางการเงินให้กับกลุ่มธุรกิจอื่น ได้แก่ ทรูวิชั่นส์ และทรูมูฟ
ต่อไป

ทรูออนไลน์

 มีนาคม: ทรูเปิดตัวแพ็คเกจ hi-speed Internet ความเร็ว 8 Mbps พร้อม Wi-Fi
ความเร็วสูงสุด 2 Mbps แบบไม่จำกัดการใช้งาน ในกรุงเทพและปริมณฑล
พร้อมมอบทางเลือกสำหรับผู้ที่ชื่นชอบการท่องเว็บในประเทศ ด้วยแพ็คเกจความเร็ว 3 Mbps

 เมษายน: ทรูขยายบริการ hi-speed Internet ความเร็ว 8 Mbps สู่ต่างจังหวัด
โดยเปิดให้บริการในเมือง พัทยา

 มิถุนายน: เปิดให้บริการ Wi-Fi ที่เชียงใหม่ หาดใหญ่ ภูเก็ต นครราชสีมา และขอนแก่น

 กรกฎาคม: โครงการ Green Bangkok Wi-Fi ปีที่ 2 ซึ่งเป็นความร่วมมือระหว่างกลุ่มทรูกับ
กรุงเทพมหานคร เพิ่มทางเลือกเรื่องความเร็วในการใช้บริการอินเทอร์เน็ตไร้สายฟรี
โดยสามารถเลือกความเร็ว 256 kbps ฟรี 1 ชั่วโมง ต่อเดือน

 กรกฎาคม: ทรู เปิดโปรโมชั่นล่าสุดให้บริการโทรทางไกลต่างประเทศ รหัส “006”
สำหรับลูกค้าโทรศัพท์พื้นฐานและลูกค้าทรูมูฟ เพียงนาทีละ 3 บาท สู่ 13 ปลายทางยอดนิยม

 สิงหาคม: ทรู อินเทอร์เน็ต ดาต้า เซ็นเตอร์ ได้รับใบรับรองมาตรฐาน ISO 20000 และ ISO
27001
ต่อเนื่องกันเป็นปีที่ 2

 ตุลาคม: ทรูออนไลน์เปิดตัวแพ็คเกจ hi-speed Internet ความเร็วสูงสุดถึง 16 Mbps
พร้อมอินเทอร์เน็ตไร้สาย Wi-Fi สูงสุดถึง 3 Mbps กับแคมเปญใหม่ “เล่นเน็ตแรง
พร้อมดูหนังชัดกับทรูไลฟ์ฟรีวิว 40 ช่อง”
สมัคร hi-speed Internet จากทรูออนไลน์ ความเร็ว 3 - 16 Mbps ดูทรูวิชั่นส์ฟรี 40 ช่อง
นาน 18 เดือน

 ตุลาคม: ทรูจับมือแสนสิริ เปิดตัวอินเทอร์เน็ตความเร็วสูงถึง 30 Mbps รวมทั้ง บริการ 3G
และ Wi-Fi ความเร็วสูงสุดถึง 3.6 Mbps เป็นครั้งแรกในประเทศไทย
เพื่อให้บริการครอบคลุมทั่วทั้งคอนโดมิเนียมหรูใจกลางเมือง “SIRI at Sukhumvit” จำนวน
460 ยูนิต

 พฤศจิกายน: ทรู อินเทอร์เน็ต เกตเวย์ (ปัจจุบันเรียก ทรู อินเตอร์เนชั่นแนล เกตเวย์)
เป็นบริษัทเอกชนรายแรกที่ได้รับใบอนุญาตจาก กทช.
เพื่อให้บริการผ่านโครงข่ายเคเบิลใยแก้วใต้น้ำ

ทรูมูฟ

 มกราคม: ทรูมูฟเปิดตัว iPhone 3G ในประเทศไทย

 มกราคม: ทรูมูฟลงนามในบันทึกข้อตกลงร่วมกัน (Memorandum of Agreement) ร่วมกับ กสท
ในการรับสิทธิ์ที่จะใช้โครงข่ายและอุปกรณ์ที่ทรูมูฟได้สร้างและโอนให้กับ กสท
เพื่อการให้บริการต่อไปอีก 5 ปี หลังจากสัญญาให้ดำเนินการฯ สิ้นสุดในปี 2556 นอกจากนี้
คณะกรรมการ กสท
มีมติเห็นชอบให้ทรูมูฟดำเนินการทดลองให้บริการโทรศัพท์เคลื่อนที่ด้วยเทคโนโลยี HSPA
บนคลื่นความถี่ 850 MHz ในพื้นที่กรุงเทพมหานคร

 กุมภาพันธ์: ทรูมูฟจัดแคมเปญพิเศษ “Data Roaming Flat Rate”
สำหรับลูกค้าแบบรายเดือนที่ใช้บริการโทรศัพท์ข้ามแดนระหว่างประเทศ (International
Roaming) ใช้บริการโรมมิ่งข้อมูลผ่าน EGDE และ GPRS
บนเครือข่ายของผู้ให้บริการที่เป็นสมาชิกกลุ่มคอนเน็กซัส โมบายล์ ด้วยอัตราค่าบริการไม่เกิน 399
บาทต่อวัน

 เมษายน: ทรูมูฟเปิดตัวโมบายพอร์ทัลใหม่ m.truelife.com

 มิถุนายน: กลุ่มทรูซื้อคืนหุ้น BITCO (บริษัทแม่ของทรูมูฟ) จำนวน 6
พันล้านหุ้นจากเครือเจริญโภคภัณฑ์ เป็นจำนวนเงินทั้งสิ้น 3.5 พันล้านบาท
ทำให้สัดส่วนการถือหุ้นของทรูใน BITCO เพิ่มขึ้นเป็นร้อยละ 98.9

 สิงหาคม: ทรูมูฟนำเสนอโปรโมชั่นใหม่ โทรฟรียกก๊วน… ตอน “ฟรีไม่อั้นตลอด 24 ชั่วโมง”

 สิงหาคม: ทรูมูฟเพิ่มบริการ “ซิมอินเตอร์แบบรายเดือน”
พร้อมพัฒนาวิธีการโทรให้ง่ายและสะดวก ผ่านรหัส 00600 ด้วยเทคโนโลยี VoIP เพียงนาทีละ 1
บาท สู่ 14 ประเทศหลัก

 กันยายน: ทรูมูฟ เปิดขาย iPhone 3G S ทั่วประเทศ

 กันยายน: ทรูมูฟร่วมกับเซ็ทเทรดและโบรกเกอร์ 26 ราย ด้วยบริการ Settrade Streaming
บน iPhone ครั้งแรกของไทยที่ให้นักลงทุนซื้อขายหุ้นผ่านแอพพลิเคชั่นบน iPhone

 ตุลาคม: ทรูมูฟรุกตลาดโรมมิ่งระหว่างประเทศ สำหรับผู้ใช้บริการแบบรายเดือน
เปิดโปรโมชั่นใหม่ ลดค่ารับสายเมื่ออยู่ต่างประเทศสูงสุดถึง 70%

 ธันวาคม: ทรูมูฟ ประกาศความสำเร็จของ iPhone ในเมืองไทย ด้วยยอดจำหน่ายเกิน
100,000 เครื่อง และยังได้เปิดบริการแบล็กเบอร์รี่แบบเติมเงิน จัด 3 แพ็คเกจ BlackBerry
Internet Solution กับการเชื่อมต่อข้อมูลผ่าน EDGE และ GPRS ได้แบบไม่จำกัดการใช้งาน

 ธันวาคม: ทรูมูฟ เปิดบริการ hi-speed Mobile Internet ด้วยความเร็วสูงสุดถึง 7.2
Mbps ครอบคลุม
ทั่วอำเภอหัวหิน ผ่าน TrueMove 3G

ทรูวิชั่นส์

 มกราคม: ทรูวิชั่นส์เปิดตัวรายการใหม่ “เดอะ มาสเตอร์”
เรียลลิตี้เกมโชว์ติดตามการทำงานของศิลปิน ทรู อคาเดมี แฟนเทเชีย ทั้ง 5 ซีซั่นตลอด 24
ชั่วโมง สำหรับสมาชิกแพ็คเกจพรีเมียมของทรูวิชั่นส์โดยเฉพาะ

 กุมภาพันธ์: ทรูวิชั่นส์นำเสนอโปรโมชั่นสำหรับสมาชิกระดับกลาง-ล่าง
ในราคาประหยัดเพียงวันละ 7 บาท หรือเดือนละ 199 บาท ได้ดูทรูวิชั่นส์ถึง 54 ช่อง
หรือแบบไม่มีค่ารายเดือน เพียงใช้ ทรูมูฟเดือนละ 300 บาท สมัครเป็นสมาชิกทรูไลฟ์ ฟรีวิว
แพกเกจ ได้ดูทรูวิชั่นส์ 39 ช่อง

 มิถุนายน: ทรูวิชั่นส์ เปิดตัว รายการ “ทรู อคาเดมี แฟนเทเชีย” ปฏิบัติการล่าฝัน ซีซั่น 6
ในรูปแบบสามมิติทางทรูวิชั่นส์ พร้อมออกอากาศทางโมเดิร์นไนน์ทีวี

 ตุลาคม: กลุ่มทรู ประกาศความร่วมมือกับองค์การสวนสัตว์ในพระบรมราชูปถัมภ์ ถ่ายทอดเรียลลิตี้
“ครอบครัวหลินปิง” ตลอด 24 ชั่วโมง ผ่านทุกช่องทางคอนเวอร์เจนซ์ของกลุ่ม ทั้งนี้ ระหว่างปี
ทรูวิชั่นส์ได้เพิ่มช่องรายการใหม่ทั้งหมด 4 ช่องรายการ ได้แก่ ช่องรายการแพนด้า (Panda
Channel) ช่องรายการฟีนิกซ์ (Phoenix InfoNews) ช่องรายการทรูสปอร์ต (T Sports
Channel) และ ช่องรายการ ช้อปปิ้งเน็ตเวิร์ค (Shopping Network)
รายการแนะนำสินค้าจากทั่วโลก ออกอากาศตลอด 24 ชั่วโมง โดยดำเนินงานร่วมกับ “ทีวี
ไดเร็ค” ผู้ดำเนินธุรกิจแนะนำสินค้าบนโทรทัศน์

 ตุลาคม: ที่ประชุมคณะกรรมการบริษัท อสมท จำกัด (มหาชน)
มีมติให้ทรูวิชั่นส์ดำเนินการหารายได้จากการรับทำการโฆษณาในช่องรายการของทรูวิชั่นส์
โดยทรูวิชั่นส์จะจ่ายค่าตอบแทนแก่ อสมท เป็นเงินร้อยละ 6.5
ของรายได้จากการรับทำการโฆษณาในแต่ละปี ก่อนหักค่าใช้จ่ายใดๆ

ทรูมันนี่

 เมษายน: ธนาคารอาคารสงเคราะห์จับมือทรูมันนี่ เปิดให้บริการชำระเงินค่างวดสินเชื่อบ้าน
ผ่านเคาน์เตอร์ทรู พาร์ทเนอร์ และทรู มันนี่ เอ็กซ์เพรส ทั่วประเทศ

 กรกฎาคม: บริษัท ทรู มันนี่ จำกัด ได้รับใบอนุญาตเป็นผู้ให้บริการชำระเงินทางอิเล็กทรอนิกส์
เป็นระยะเวลา 10 ปี จากคณะกรรมการธุรกรรมทางอิเล็กทรอนิกส์

 กรกฎาคม: ทรูเปิดตัวชุด Touch@Home เครื่องอ่านสัญญาณทัช พร้อมทัชซิม
เพื่อการทำธุรกรรมต่างๆ ทางอินเทอร์เน็ต อาทิ การจ่ายบิล ช้อปปิ้ง
และดาวน์โหลดคอนเท้นต์ต่างๆ จากที่บ้านได้อย่างปลอดภัย

ทรูไลฟ์

 เมษายน: ทรูจับมือ 9 ค่ายเกมออนไลน์รายใหญ่ เปิดตัว “Gameinw” (เกมเทพ)
มอบสิทธิประโยชน์และมูลค่าเพิ่มพิเศษสุดจากบริการคอนเวอร์เจนซ์ของกลุ่มทรูเพื่อเกมเมอร์โดยเฉพาะ

 มิถุนายน: ทรูเปิดตัว “True App Center” สถาบันศูนย์กลางการศึกษา
เพื่อสร้างนักพัฒนาแอพพลิเคชั่นบนมือถือ พร้อมหลักสูตรที่ครอบคลุมทุกระบบปฏิบัติการทั้ง ไอโฟน,
วินโดวส์ โมบายล์, ซิมเบียน, แบล็กเบอร์รี่ และ แอนดรอยด์

 มิถุนายน: ทรู เผยโฉมใหม่ Weloveshopping.com  พร้อมเพิ่มเวอร์ชั่นภาษาอังกฤษ 

 กรกฎาคม: บริษัท ดราก้อนฟลาย ผู้พัฒนาซอฟแวร์เกมรายใหญ่จากเกาหลี
ลงนามเป็นพันธมิตรทางธุรกิจกับ ทรู ดิจิตอล เอ็นเตอร์เทนเม้นท์
โดยมอบสิทธิ์ให้เปิดบริการเกมในสังกัดเพียงรายเดียวในประเทศไทย

รางวัลที่ได้รับในปี 2552

 เมษายน: ทรู รับรางวัล “เสมาคุณูปการ” ประจำปี 2552
ในฐานะองค์กรที่ทำคุณประโยชน์ให้แก่กระทรวงศึกษาธิการ
ร่วมส่งเสริมสังคมแห่งการเรียนรู้อย่างต่อเนื่อง เสริมสร้างปัญญาแก่เยาวชนไทย
ซึ่งเป็นกำลังสำคัญในการพัฒนาสังคมไทยอย่างยั่งยืน
ในโอกาสวันคล้ายวันสถาปนากระทรวงศึกษาธิการ ครบรอบ 117 ปี

 กรกฎาคม: ทรูรับรางวัล “องค์กรที่มีความเป็นเลิศด้านการตลาดในประเทศไทย” (Marketing
Excellence) เนื่องในงาน Thailand Corporate Excellence Awards 2008
ซึ่งจัดขึ้นโดยสมาคมการจัดการธุรกิจแห่งประเทศไทย
และสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย จากการดำเนินโครงการ
"Thailand Corporate Excellence Survey" สำรวจความคิดเห็น
และจัดอันดับความเป็นเลิศขององค์กรจากผู้บริหารระดับสูงกว่า 1,000 องค์กรชั้นนำในประเทศไทย
นอกจากนี้ ทรู
ยังเป็นหนึ่งในห้าองค์กรที่ได้รับการเสนอชื่อสำหรับรางวัลองค์กรที่มีความเป็นเลิศด้านนวัตกรรม
และการสร้างสรรค์สิ่งใหม่ๆ ในประเทศไทย (Innovation Excellence)
โดยเป็นบริษัทด้านการสื่อสารโทรคมนาคมไทยเพียงรายเดียวที่ได้รับการเสนอชื่อในรางวัลนี้

 ตุลาคม: ทรู รับรางวัล “บริษัทนวัตกรรมยอดเยี่ยมด้านการให้บริการ” ในงานประเทศไทย
2553 ซึ่ง
ภายในงานจัดให้มีการมอบรางวัลองค์กรนวัตกรรมยอดเยี่ยม
ภายใต้โครงการจัดอันดับบริษัทที่มีนวัตกรรมยอดเยี่ยม
ซึ่งเป็นความร่วมมือระหว่างจุฬาลงกรณ์มหาวิทยาลัย และหนังสือพิมพ์กรุงเทพธุรกิจ

 ทรูรับรางวัล “สถานประกอบกิจการดีเด่นด้านการฝึกอบรมฝีมือแรงงาน” ประจำปี 2552
จากงาน “มหกรรมมาตรฐานฝีมือไทย 2009” จัดโดยกรมพัฒนาฝีมือแรงงาน กระทรวงแรงงาน
ซึ่งรางวัลดังกล่าวแสดงถึงความเป็นองค์กรธุรกิจที่เป็นแบบอย่างให้กับองค์กรธุรกิจอื่นๆ
ในด้านการพัฒนาบุคลากร

ภาพรวมการประกอบธุรกิจของบริษัทฯ บริษัทย่อย กิจการร่วมค้า และบริษัทร่วม

กลุ่มทรูรายงานผลประกอบการด้านการเงิน โดยแบ่งออกเป็น 3 กลุ่มธุรกิจ คือ ทรูมูฟ
ทรูออนไลน์ และทรูวิชั่นส์ โดยผลประกอบการด้านการเงินของทรูมันนี่และทรูไลฟ์
ถือเป็นส่วนหนึ่งของ
ทรูออนไลน์

(1) ทรูออนไลน์ ประกอบด้วยบริษัทฯ และบริษัทย่อยที่ยังคงมีกิจกรรมทางธุรกิจ 28 บริษัท
กิจการร่วมค้า 3 บริษัท และ บริษัทร่วม 1 บริษัท

(2) ทรูมูฟ ประกอบด้วยบริษัทย่อยที่ยังคงมีกิจกรรมทางธุรกิจ 5 บริษัท

(3) ทรูวิชั่นส์ ประกอบด้วยบริษัทย่อยที่ยังคงมีกิจกรรมทางธุรกิจ 7 บริษัท และบริษัทร่วม
1 บริษัท

[]

[]

[]